ടി20 ലോകകപ്പിന്റെ ഓരോ ഇന്നിംഗ്സിലും രണ്ട് മിനിട്ട് ഇടവേള ഐപിഎലിന്റെ പാത പിന്തുടര്ന്ന് ടി20 ലോകകപ്പ്. ലോകകപ്പില് ഓരോ ഇന്നിംഗ്സിലും രണ്ടര മിനിട്ട് നീളുന്ന ഇടവേളയുണ്ടാവുമെന്ന് ഐസിസി അറിയിച്ചു. ഐപിഎലില് ഒരു ഇന്നിംസ്ഗില് രണ്ട് ഇടവേളകളുണ്ട്. ഐപിഎലില് ഇത് സ്ട്രറ്റേജിക്ക് ബ്രേക്ക് ആണെങ്കില് ലോകകപ്പില് ഇത് ഡ്രിങ്ക്സ് ബ്രേക്ക് ആണ്. ഓരോ ഇന്നിംഗ്സിന്്റെയും പത്താം ഓവറിലാവും ഇടവേള. T20 World Cup drinks ടി20 ലോകകപ്പ് ജേതാക്കള്ക്ക് സമ്മാനത്തുകയായി ലഭിക്കുക 12 കോടി രൂപയാണ്. ഫൈനലില് പരാജയപ്പെടുന്ന റണ്ണേഴ്സ് അപ്പിന് 6 കോടി രൂപ ലഭിക്കും. സെമിഫൈനലില് പരാജയപ്പെടുന്ന ടീമുകള്ക്ക് 3 കോടി രൂപ വീതമാണ് ലഭിക്കുക. ആകെ 42 കോടി രൂപയാണ് ടൂര്ണമെന്്റിന്്റെ സമ്മാനത്തുക. രാജ്യന്തര ക്രിക്കറ്റ് കൗണ്സില് തന്നെ ഇക്കാര്യം വ്യക്തമാക്കി രംഗത്തെത്തി. T20 World Cup prize സൂപ്പര് 12ലെ ഓരോ വിജയത്തിനും 30 ലക്ഷം രൂപ വീതമാണ് സമ്മാനത്തുക. ഈ ഘട്ടത്തില് പുറത്താവുന്ന ടീമുകള്ക്ക് 52 ലക്ഷം രൂപ വീതം ലഭിക്കും. യോഗ്യതാ മത്സരങ്ങളിലെ വിജയങ്ങള്ക്കും യോഗ്യതാ ഘട്ടത്തില് പുറത്താവുന്ന നാല് ടീമുകള്ക്കും 30 ലക്ഷം രൂപ വീതം ലഭിക്കും. Read Also : ലോകകപ്പ് ടീമില് മാറ്റം വരുത്താന് അഞ്ച് ദിവസം കൂടി സമയമെന്ന് റിപ്പോര്ട്ട് ടി20 ലോകകപ്പ് യോഗ്യതാ മത്സരങ്ങള് ഒക്ടോബര് 17നാണ് ആരംഭിക്കുക. ഒക്ടോബര് 23 മുതല് സൂപ്പര് 12 മത്സരങ്ങള് ആരംഭിക്കും. നവംബര് 8ന് ഗ്രൂപ്പ് ഘട്ട മത്സരങ്ങള് അവസാനിക്കും. നവംബര് 10, 11 തീയതികളില് സെമിഫൈനലുകളും നവംബര് 14ന് ഫൈനലും നടക്കും. യോഗ്യതാ മത്സരങ്ങളില് ഒമാന്പാപ്പുവ ന്യൂ ഗിനിയ മത്സരമാണ് ആദ്യ നടക്കുക. സ്കോട്ട്ലന്ഡ്, ബംഗ്ലാദേശ് എന്നിവരാണ് ഗ്രൂപ്പ് ബിയിലെ മറ്റ് ടീമുകള്. ഗ്രൂപ്പ് എയില് അയര്ലന്ഡ്, നെതര്ലന്ഡ്, ശ്രീലങ്ക, നമീബിയ എന്നീ ടീമുകളാണ് ഉള്ളത്. ഒക്ടോബര് 22 വരെയാണ് യോഗ്യതാ മത്സരങ്ങള്. ഇരു ഗ്രൂപ്പിലും ആദ്യ രണ്ട് സ്ഥാനങ്ങളില് ഫിനിഷ് ചെയ്യുന്ന ടീമുകള് സൂപ്പര് 12ല് കളിക്കും. സൂപ്പര് 12 മത്സരങ്ങളില് ദക്ഷിണാഫ്രിക്കഓസ്ട്രേലിയ എന്നീ ടീമുകളാണ് ആദ്യം ഏറ്റുമുട്ടുക. ദക്ഷിണാഫ്രിക്ക, ഓസ്ട്രേലിയ, ഇംഗ്ലണ്ട്, വെസ്റ്റ് ഇന്ഡീസ് എന്നീ ടീമുകള്ക്കൊപ്പം യോഗ്യതാ മത്സരങ്ങളിലെ എ ഗ്രൂപ്പില് ഒന്നാം സ്ഥാനത്ത് എത്തുന്നവരും ബി ഗ്രൂപ്പില് രണ്ടാം സ്ഥാനത്ത് എത്തുന്നവരും ഗ്രൂപ്പ് ഒന്നില് കളിക്കും. ഇന്ത്യപാകിസ്താന് പോരാട്ടത്തോടെയാണ് ഗ്രൂപ്പ് രണ്ടിലെ മത്സരങ്ങള് ആരംഭിക്കുക. അഫ്ഗാനിസ്ഥാന്, ന്യൂസീലന്ഡ് എന്നീ ടീമുകളാണ് ഗ്രൂപ്പ് രണ്ടിലേക്ക് നേരിട്ട് യോഗ്യത നേടിയത്. ഇവര്ക്കൊപ്പം എ ഗ്രൂപ്പിലെ രണ്ടാം സ്ഥാനക്കാരും ബി ഗ്രൂപ്പിലെ ഒന്നാം സ്ഥാനക്കാരും ഗ്രൂപ്പിലുണ്ട്.